Source: http://docplayer.hu/12924101-Update-10-1-aktualisan-a-betonutakrol-mezogazdasagi-utak-fenntartasa.html
Timestamp: 2018-06-21 22:21:35
Document Index: 6656521

Matched Legal Cases: ['Pf: 20', 'Pf: 198', 'Pf: 198', 'Pf: 17', 'Pf:21', 'Pf: 458']

update 10/1 Aktuálisan a betonutakról Mezőgazdasági utak fenntartása - PDF
Download "update 10/1 Aktuálisan a betonutakról Mezőgazdasági utak fenntartása"
1 Aktuálisan a betonutakról update 10/1 Mezőgazdasági utak fenntartása Mezőgazdasági utak tervezésére és építésére Németországban más szabályozás vonatkozik, mint az általános forgalmi útépítésre. Egy idevágó szabályozási irat pl. az Útmutató mezőgazdasági utak fenntartására (Merkblatt), amelynek most 2009-es kiadását vehettük kézbe. A 10/1-es update eme útmutató célját és felépítését ismerteti és főleg az ilyen betonutak fenntartásával foglalkozik. Fotó: Batt / Huber
2 Dipl.-Ing. Otmar Hersel, BetonMarketing West GmbH, Beckum Mezőgazdasági utak fenntartása 1 Keréknyomsávos betonút Mezőgazdasági utak építése nagy beruházási költséget jelent. Átlagosan az építési módtól függően egy új út kiépítése kilóméterenként euróba (nem kötött, nem szilárdított felületű) ill euróba (kötött, szilárdított felületű) kerül. A pénzt többnyire nyilvános támogatásból teremik elő. A Németországban lévő kb. 1,2 millió km hosszúságúra becsült úthálózat értéke egyszámjegyű, de 10-hez közelebbi milliárd Euro vagyont jelent. Ennek az építményvagyonnak fenntartása igen magasrendű kötelezettség és nemzetgazdasági okokból parancsoló jellegű is. Ha az üzemszerű használat során adódó kisebb korai hibákat komolyan veszik és kijavítják, akkor a költséges felújítások elkerülhetők. Ehhez hivatástudatos és szakképzett fenntartási menedzsment szükséges, amely a költséghatékonyságot (ár/haszon) jól meg tudja becsülni. A gyakorlat sajnos mégis azt mutatja, hogy csak kevés körzetben adottak a fenti feltételek és kevés helyen oldják meg ezeket a feladatokat a szükséges komolysággal. Ennek oka e kötelezettségek hiányos
3 megértéséből ered, vagy hiányoznak azok a szervezetek, amelyek a felügyeletet és a tervezői oldali módosításokat ellátnák; végül egészen egyszerűen a pénz hiányzik mindehhez. Az új Útmutató (Merkblatt) segítséget nyújt a szokásos megerősítési módszereknek a mezőgazdasági utak fenntartásához való alkalmazásához. Arra bátorít, hogy idejekorán felfedezzük a hibákat, helyesen értékeljük és találjuk meg az alkalmas módszereket, ezzel járulva hozzá a nemzeti vagyon megőrzéséhez. Az Útmutató megvilágítja a fenntartás fogalmait és leírja a nemkötött, továbbá a hidraulikus kötésű teherviselő pályarétegek (HGTD), a betonozott, az aszfaltozott vagy a burkolókövekkel, ill. lemezekkel kirakott utak esetére a lehetséges károk jellegét és okát. Ezekre építve adja meg az útfenntartáshoz szükséges építési teendőket. Az Útmutató tárgyalja az egyéb úttartozékokat is (közbenső és oldalsávok, oldalárkok, hídak, átereszek) a környezeti (ökológiai) és tájesztétikai szempontokat és végül általános útmutatást és rendszertant ad az útfenntartáshoz. Fogalmak és lehatárolás Fenntartás Olyan intézkedések, amelyek az úttest állagát (lényegi tartalmát) és használati értékét, a mellette lévő tereket és az űrszelvényt is beleértve megőrzik és ezzel a tartósságot és gazdaságot is szolgálják. Üzemi fenntartás Olyan intézkedések, amelyek a használhatóság fenntartását szolgálják. Építési fenntartás Olyan intézkedések, amelyek az utak állagának fenntartását vagy az út felújítását szolgálják. Ellenőrzés Ez az utak állapotának felügyeletét jelenti. Állapotmegőrzés Az útkezelés, amely az üzemszerű állapotot biztosítja (üzemi útkezelés). Karbantartás (Építési útkezelés) Kisebb építési beavatkozások az állagmegóvásban, amelyeket általában azonnal, kis ráfordítással a kis területű hiba javításával orvosolni lehet, kézi vagy gép erővel. Helyreállítás Az út állag megóvásához vagy a felületek javításához szükséges építési beavatkozás, amelyre összefüggő nagyobb területes, általában sávszélességben van szükség és kb. 4 cm burkolatmelységig terjed. Felújítás Egy szilárdított mezőgazdasági út teljes vagy részének újjáépítése attól függően, hogy csak a burkolatot érinti-e. Ez lehet új réteg ráépítése az előzőre ( föléépítés ), vagy a kérdéses réteg cseréje a megfelelő réteg beépítésével ( mélységi építés ), vagy ezek kombinációja (föléépítés, mélységi építés együtt). Forgalmi rendszerben mezőgazdasági utak fenntartásához (Útmutató {Merkblatt} mezőgazdasági utak fenntartásához).
4 2 50 évesnél idősebb betonút A károk okainak felismerése és a kármegállapítás Már elkészültétől kezdve minden építőanyag az út és szilárd burkolata ki van téve az elhasználódását és károsodását okozó hatásoknak. Az építési módtól függetlenül ilyen hatások: az időjárás és éghajlat, a növényzet, építési hibák és végül az öregedés. Az elhasználódást különösen a túl gyors hajtás, a nehézforgalom (főként kedvezőtlen időjárásban, pl. olvadáskor) okozza az erdészeti és mezőgazdasági munkáknál: ezek kopást, lepattogzó lyukszerű üregeket, nyomvályúkat, repedéseket, lehámlást, kitöredezéseket és elszennyeződést okoznak. Ide tartozik a hó- és szennyeződés-eltakarítás szakszerűtlensége is. Az éghajlatot illetően a fagyás-olvadás különösen döntő. Burkolatemelkedést okoz, vagy sűllyedést, repedezést és az úttestben mélyreható károk keletkeznek. Az eső és a hóolvadék eróziót (lehordódás), kimosódást és megcsúszást okoz. A nagy hőmérséklet ingadozások az erős benapozás, a szél építési módtól függően repedéseket okoz vagy a nem-kötött burkolatnál a finomrészeket kimossa. A növényzet a pályán, a sávok között vagy mellett és a vízelvezető árkokban gátolja az üzemszerű használatot. Az útmenti bokrok és fák zavarják az űrszelvényt és a szabadlátást, valamint a gyökérnyomás is károkozó. Já ratásó állatok üregeket építenek és ülepedések keletkeznek. Az építési hibák közt megemlítendő főként az igénybevételnek nem megfelelően választott építési mód, az elégtelen méretezés, a szabványos RLW-szerinti építési mód helytelen megválasztása a felszerkezet teherbírása szempontjából, végül a szakszerűtlen kivitelezés (RLW = Richtlinien für den ländlichen Wegebau = Mezőgazdasági utak építési irányelvei). Következmények: repedések, nyomvályúképződés, ülepedés-süllyedés. Az igen gyakori eróziós hibák oka a hiányzó vagy elégtelen vízelvezetési rendszer. A károk felismeretéséért az üzemi útkezelés (állag vagy állapotmegőrzés) felelős, ennek tevékenysége a szabályos időközönkénti bejárás, az útfelület és vízelvezető árkok tisztítása és egyéb egyszerű útőri munkák. A rendszeres fenntartás érdekében, az adatgyűjtésre alapozva, útkatasztert kell készíteni. Ennek 1:10000
5 3 Felületi károk, habarcslehordódás léptékű térképnek kell lennie és az útvonal vezetését, továbbá minden fontos adat jegyzékét kell tartalmaznia. Az állapot értékelést az útfenntartás szempontjai szerint súlyozni kell a kapott jellemzők alapján és a helyi adottságok szerint (állagmegóvás, üzemi biztonság, utazási kényelem, környezetvédelem) avégett, hogy ebből az út állapotának összesített becslése és egy erre épülő kezelési eljárásrend séma készülhessen. Károk, okok, építési fenntartás betonutak és beton keréknyompályák esetén A beton évtizedek óta bevált a mezőgazdasági útépítésben, mint teherbíró és tartós szilárdburkolat építési mód. Visszatekintve, a 70 évnél régebbi ilyen betonutak minden felújítás nélkül ma is használatban vannak. A betonpálya teherbírása nagy és a tengelyterhet nagy talajfelületen osztja szét: ez nagy előny kötött vagy kis teherbírású talajok esetén. Szennyeződés, víz, fagy, mechanikai hatások a betont kevéssé rongálják; könynyen tisztítható, az alapos esők maguk is megtisztítják. Nyomvályúk, besüppedések nem keletkezhetnek. Minden előnyük ellenére a károktól a betonburkolat sem maradhat mentes, de ezek az egyéb megoldásokhoz képest sokkal ritkábbak (2. kép). Felületi hibák A betonburkolatok felületi károsodása, tehát a cementkő kikopása (eróziója) kisebb-nagyobb felületű lepattogzások, a durva adalékszemcsék felszínre kerülése a beágyazóhabarcs eltűnése miatt csak kevéssé rontják a betonnal szilárdított utat. Mélyebbre ható hibák várhatók, ha a betont szakszerűtlenül készítették és/vagy dolgozták be vagy pedig mechanikai túligénybevételt kapott pl. lánctalpas jármű révén. Az öregedés vagy a túlterhelés okozta hibákat általában nem érdemes javítani, inkább gazdaságosabb a sérült lemezt egyenként, vagy szakaszonként újrabetonozni. Ha foltszerű tönkremenetelt látunk a fiatal betonon, akkor magmintákat kell venni. Ha a megvizsgált beton szilárdsága megfelel a C25/30-nak és jégolvasztószerek használata kizárt, akkor a hibákat az elégtelen utókezelés okozta. Ilyenkor nem érdemes a burkolatot felújítani, mert a lehámlás csak a felületet érinti és a mélyüléssel a mértéke egyre csökken (3. kép).
6 4 Élletörés a hézag elégtelen tömörítése miatt Élek letöredezése Hézagok, lemezszél és repedések melletti él le tö rések et csak akkor kell kijavítani, ha ezek a közlekedési biztonságot vagy az utazási kényelmet javítják. Az ok itt is az elégtelen betonszilárdság lehet a fúga környezetében, pl. szétkeveredés, vagy elégtelen tömörítés, esetleg rossz betonösszetétel miatt. A hézagok túl korai vagy késői bevágása, vagy a betonlemezek nem tervezett mozgásai az altalaj elégtelen teherbírása miatt, a pontszerű túlterhelés is éltöredezést okozhat. Ha az élletörést ki kell javítani, akkor műanyaggal módosított cementhabarcs vagy műgyantahabarcs ajánlható. Az eredmény az alkalmazott anyagokon kívűl lényegesen függ a javítandó betonfelület alapos előkezelésétől ( kellősítés ). E felületek tiszták és laza részektől, (betonmorzsáktól) mentesek legyenek, a hozzábetonozás előtt be kell nedvesíteni őket (4. kép).
7 Repedések, kitöredezések Különböző szélességű és mélységű repedések keletkezhetnek. Az 1 mm repedésszélességig(tágasságig) nincs tennivaló. A lemezvastagságon átmenő repedéseket szigorúbban kell megítélni, mert ezeken keresztül a csapadékvíz az alsó rétegig juthat és ennek teherbírását csökkenti. A repedések ezenkívül távolságuk és helyzetük szerint további lemezromlással járhatnak. A ritkábban járt utakon a repedésekben nö vényzet telepszik meg, amely környezetbarátsága miatt ugyan üdvözlendő, másrészt azonban a lemez hamarabbi tönkremenetelét okozhatja (5. kép). Az 1 mm-nél szélesebb, átmenő repedéseket rávágással vagy marással bővíteni és utána meleg fúgakitöltő anyaggal tömíteni kell, ha az altalaj fagyveszélyes és a hézagon bejövő víz további kárt okozhat. A hosszrepedéseket szigorúbban kell megítélni, mint a keresztrepedéseket. Az így kialakuló keskenyebb lemezcsíkokban gyakran új keresztrepedések keletkeznek és ez rontja a szilárd betonburkolatot. Ha a lemezsávok kezdenek egymástól eltávolodni, a repedésjavítás általában értelmetlen. Ilyenkor a betonlemez felújítására kerül sor. Kivételes esetekben a lemezhelyzet rögzítésére horgonyok beépítése is szóba jöhet. Gyakran tapasztalt hiba a lemezsarkok letörése. Ilyenkor általában az altalaj teherbírása volt elégtelen, legyen ennek oka akár az, hogy az alsó teherhordó réteget már az építéskor rosszul készítették el, akár az, hogy a lemez alól az alsó réteg finomszem része kihordódott a lemezszélek alatti elégtelen vízelvezetés miatt. Hegyesszögben végződő, találkozó lemezek (csúcsok, éles sarkok) geometriájuk, méreteik miatt igen repedékenyek, ezért 5 Hosszrepedés növényzettel beszőve 6 Repedés egy lemezszélen lerogyással, ékalakú zárvánnyal
8 7 Sarokletörés megcsúszással 8 Hegyesszögű csúcs átrepedése ezeket eleve célszerű elkerülni, pl. ügyes hézagkiosztással, vagy pedig aszfalttal kell pótolni utólag. A burkolatba beépítendő egyéb elemeket (akna, stb.) vagy lemezközépre kell tenni, vagy egy kereszthézag közepébe, szimmetrikusan elhelyezve ( kép). Lemez vagy lemezrész újjal való pótlásakor (legyen az repedt, vagy elhasznált) fontos, hogy a régi felbontása és helyének kitisztítása után legelőször a lemez tönkremenetelének okát állapítsák meg. Az ok lehet a vízelvezetés hiányossága, az aljzat vagy a lemezszélek elégtelen karbantartása (pl. a víz nem tudott lefolyni a lemezről a vízelvezető árokba 9. kép): ilyenkor ezeken a körülményeken kell először javítani. A beillesztendő betonlemez vagy lemezrész betonja lehetőleg folyósítószerrel készüljön. A lemezvastagság legyen azonos a szomszédos lemezekével. Nehéz tengelyterhekkel járt lemezek esetében szóbajöhet a kereszthézagok vasalása teherátadó, hosszirányú vasbetétekkel (tüskézés), hogy a régi és az új lemez jól együtt tudjon dolgozni. Aszfaltmezők vagy foltok beépítése csak szükségmegoldás lehet. Az eltérő anyagtulajdonságok miatt az ilyen felújítások nem tartósak és gyakran végződnek elcsúszásokban és felöblösödésben, lásd a képet. Lépcsők, élképződés Ha az aljzat utánaenged (sűllyed), akár az elégtelen tömörítés, vagy a nehézjárművekből adódó túlzott igénybevételből kedvezőtlen időjárási körülmények közt, akkor a lemerek egyenetlenül sűllyednek, ebből lépcső és élképződés keletkezik, amely a közlekedési kényelmet, vagy végső esetben a közlekedés biztonságát is rontja. Ha a szomszédos lemezek közti lépcső 15 mm, akkor ez a beton lemarásával javítható. Ennél nagyobb magassági különbségeket ékszerűen kiképzett műanyaghabarcs vagy aszfalt kiegészítéssel kell áthidalni. Ha ez nem lehetséges vagy nem célszerű, akkor a kérdéses lemezeket és feltehetően az alsó réteget is cserélni kell.
9 9 Repedések a hiányos vízelvezetés miatt az útkezelés hiányosságának következményeként 10 A javító aszfalttábla megemelkedése 11 Egy beillesztett aszfalttábla lecsúszása
10 12 A célszerűtlenül helyzetű kereszthézagok miatt repedések egy vízakna körül Kilátások Noha a beton más szilárdburkolati megoldásokkal szemben különlegesen teherbíró és tartós, alkalmanként a betonnal készült szilárdburkolatok is meghibásodhatnak. Leggyakoribb oka ennek a tervezési és méretezési hibák vagy előre nem látható túlterhelés, amely a mezőgazdasági üzemmód szerkezeti változásával függ össze, nevezetesen jellemző lett az egész éven át tartó, egyre fokozódó nehézjármű forgalom és földmegmunkálás, aratás és szállítás kapcsán. Mindezt a megfelelő testületek már felismerték és az idevágó szabályozási iratokban az új szempontok érvényesülni fognak.
11 13 Jó állapotban megtartott betonút Szakirodalmi hivatkozások: Richtlinien für den ländlichen Wegebau (RLW) Herausgeber: Deutschen Vereinigung für Wasserwirtschaft, Abwasser und Abfall e.v. (DWA), Hennef, Ausgabe 2006 Merkblatt für die Erhaltung ländlicher Wege (M ELW) Ausgabe 2009*) Zusätzliche Technische Vertragsbedingungen und Richtlinien für die Befestigung ländlicher Wege (ZTV LW) Ausgabe 2007*) *) Herausgeber: Forschungsgesellschaft für das Strassen und Verkehrswesen (FGSV) Köln/Berlin
12 Magyarországi cementgyártók Duna-Dráva Cement Kft. Beremendi Gyára H-7827 Beremend H-7827 Beremend, Pf: 20 Tel: Fax: Duna-Dráva Cement Kft. Váci Gyára H-2600 Vác, Kőhídpart dűlő 2. H-2601 Vác, Pf: 198 Tel: Fax: Duna-Dráva Cement Kft. H-2600 Vác, Kőhídpart dűlő 2. H-2601 Vác, Pf: 198 Tel: Fax: Holcim Hungária Zrt. Lábatlani Cementgyár H-2541 Lábatlan, Rákóczi út 60. H-2541 Lábatlan, Pf: 17 Tel: Fax: Holcim Hungária Zrt. Hejőcsabai Cementgyár H-3508 Miskolc, Fogarasi u. 6. H-3501 Miskolc, Pf:21 Tel: Fax: Holcim Hungária Zrt. Igazgatóság H-1037 Budapest, Montevideo u. 2/C. H-1396 Budapest, Pf: 458 Tel: Fax: A Magyar Cementipari Szövetség kiadványa. Készült a BETONSUISSE Marketing AG Marktgasse 53, CH-3011 Bern Telefon +41 (0) , Fax +41 (0) BDZ, Bundesverband der Deutschen Zementindustrie e.v. Tannenstrasse 2, D Düsseldorf Telefon +49 (0) , Fax +49 (0) VÖZ, Vereinigung der Österreichischen Zementindustrie Reisnerstrasse 53, A-1030 Wien Telefon +43 (0) , Fax +43 (0) szövetségek UPDATE 2010/1 sz. kiadványának fordításával, a fenti eredeti kiadók engedélyével.